དེ་བཞིན་དུ་ཁུལ་ཨུ་དང་སྲིད་གཞུང་།འཕྲོད་བསྟེན་ཅུའུ་སོགས་འབྲེལ་ཡོད་ལས་ཁུངས་ཀྱི་རྒྱབ་སྐྱོར་འོག་རང་སྨན་ཁང་གིས་ཉམ་ཐག་ནད་པ་རྣམས་ཀྱི་འདོད་བློ་སྐོང་ཅི་ཐུབ་དང་སྟབས་བདེ་ཡོང་གང་ཐུབ་བྱས་ནས་ཚབས་ཆུང་བཅོས་ཆུང་དང་ཚབས་ཆེན་བཅོས་ཡོད་ཀྱི་སྨན་བཅོས་རྩ་དོན་གཞིར་བཟུང་ཐོགསྒྲིག་འཛུགས་ཡོད་པའི་སྒོ་ནས་བོད་ཀྱི་གསོ་བ་རིག་པའི་ཐུན་མོང་མ་ཡིན་པའི་གསོ་བཅོས་ཀྱི་ཐབས་ལམ་བེད་སྤྱད་དེ།མི་འདོད་ནད་ཀྱིས་གཟིར་བའི་ནད་པ་རྣམས་ལ་ཞབས་འདེགས་ལེགས་པོར་ཞུས་པས།མགོ་ལོག་ཁུལ་ཞིང་འབྲོག་མང་ཚོགས་ཀྱིས་ཡིད་རྟོན་དང་དགའ་བསུ་ཆེན་པོ་ཐོབ་པ་དང་།དེ་དང་མཉམ་དུ་བོད་ཀྱི་གསོ་བ་རིག་པ་རྒྱུད་འཛིན་དང་དར་སྤེལ་གཏོང་བར་རྨང་གཞི་བརྟན་པོ་བཏིངས་ཡོད་ལ།མ་འོངས་པར་བོད་ཀྱི་གསོ་བ་རིག་པས་འགྲོ་བ་མིའི་རིགས་ཀྱི་བདེ་ཐང་དང་དཔལ་འབྱོར་འཕེལ་རྒྱས་ཐད་ལ་ནུས་པ་བླ་ལྷག་ཐོན་པར་ང་ཚོས་ཡིད་ཆེས་བརྟན་པོར་བཅངས་ཏེ་མདུན་ནས་མདུན་དུ་སྐྱོད་བཞིན་ཡོད།